Beda sa på 700-tallet at Wantsum – altså Wantsumkanalen – var tre furlong bred (ca. 600 meter). I 1414 fantes det ennå ei ferge som krysset over Wantsum ved Sarre, men i 1550 var Thanet ikke lenger ei øy. Ved Reculver bygget romerne et fort som lå rundt 1,5 kilometer fra sjøen, mens historikeren John Leland på første del av 1500-tallet sa at Reculver lå 400 meter fra sjøen, og den store stormen i 1809 tok til slutt med seg halve fortet. Det hevdes at det eroderte materialet ble fraktet langs kysten og med tiden blokkerte den nordlige munningen til Wantsumkanalen.